Ke nnete hore ka dinako tse ding ke ne ke ferekana ebile ke batla ho tela, hobane ke ne ke sa utlwisise seo batho ba se buang hape ho ne ho bonahala eka batho ha ba utlwisise ditlhoko tsa ba sa utlweng. Leha hole jwalo, ha nako eo e ne e fihla,ke ne ke nahana ka mantswe a Petrose ha a ne a re ho Jesu: “Morena, re tla tloha re ye ho mang? Ke wena ya nang le dipolelo tsa bophelo bo sa feleng.” (Joh. 6:66-68) Jwale ka bara le baradi babo rona ba bang ba sa utlweng, ke ile ka ithuta ho ba le mamello. Ke ile ka ithuta ho emela Jehova le mokgatlo wa hae mme seo se ile sa ntswela molemo. Hona jwale ke kgona ho ithuta ka Jehova ka puo ya ka hape ke thabela ho ya dikopanong le ho ba le batho ba buang puo ya matsoho. Kannete, ke bile le nako e monate ya ho sebeletsa Jehova Modimo wa rona mme ka fumana di tholwana tse ntle.